»Kodeksprojekter og hertil knyttede elektroniske systemer« Liste over projekter vedrørende udviklingen og indførelsen af elektroniske systemer, der kræves til anvendelse af kodeksen Retsgrundlag Vigtig milepæl Indførelsesdatoer for de elektroniske systemer

Startdato for tidsintervallet for indførelse af det elektroniske system (1) Slutdato for tidsintervallet for indførelse af det elektroniske system (2) = Slutdato for overgangsperioden

1. Kodekssystem med registrerede eksportører (REX) Formålet med projektet er at gøre ajourførte oplysninger om registrerede eksportører, der er etableret i præferenceberettigede lande, og som eksporterer varer til EU, tilgængelige. Systemet er et transeuropæisk system og omfatter også data om økonomiske operatører i EU med henblik på at støtte eksport til præferenceberettigede lande. Dataene indsættes løbende i systemet frem til den 31. december 2017. Artikel 6, stk. 1, artikel 16 og 64 i forordning (EU) nr. 952/2013 Måldato for tekniske specifikationer = Q1 2015 1.1.2017 1.1.2017

2. Kodekssystem til bindende tarifoplysninger (BTO) Formålet med projektet er at opgradere det eksisterende transeuropæiske EBTI-3-system og Tilsyn 2-systemet for at sikre følgende: a) tilpasning af EBTI-3-systemet til kodekskravene b) udvidelse af de anmeldelsesdata, der kræves inden for overvågningsrammerne c) overvågning af den obligatoriske brug af BTO d) overvågning og forvaltning af udvidet brug af BTO. Projektet gennemføres i to faser. I den første fase oprettes for det første en funktion til pr. 1. marts 2017 gradvist at kunne modtage det under kodeksen påkrævede anmeldelsesdatasæt (dvs. trin 1), indtil projekterne anført under punkt 10 og 14 er gennemført (og senest den 31. december 2020), og for det andet opfyldes kravet om kontrol af brugen af BTO på baggrund af det nyligt påkrævede anmeldelsesdatasæt og afstemning med toldafgørelsesprocessen (dvs. trin 2). I den anden fase implementeres den elektroniske formular til BTO-ansøgninger og -afgørelser, og der oprettes en EU-harmoniseret handelsgrænseflade, som de økonomiske operatører kan benytte til elektronisk at indgive BTO-ansøgninger og modtage BTO-afgørelser. Artikel 6, stk. 1, artikel 16, 22, 23, 26, 27, 28, 33 og 34 i forordning (EU) nr. 952/2013 Måldato for tekniske specifikationer = Q2 2016 (fase 1) 1.3.2017 (fase 1 — trin 1) 1.3.2017 (fase 1 — trin 1)

1.10.2017 (fase 1 — trin 2) 1.10.2017 (fase 1 — trin 2)

Måldato for tekniske specifikationer = Q3 2016 (fase 2) 1.10.2018 (fase 2) 1.10.2018 (fase 2)

3. Kodekssystem til toldafgørelser Formålet med projektet er at harmonisere de processer, der vedrører ansøgning om en toldafgørelse, beslutningstagning og forvaltning af afgørelsen, ved at standardisere og benytte elektronisk forvaltning af data for ansøgninger og afgørelser/tilladelser i hele EU. Projektet vedrører afgørelser truffet af en eller flere medlemsstater, og som er beskrevet i kodeksen, og omfatter systemkomponenter, der er udviklet centralt på EU-plan, og integration med nationale komponenter, hvor medlemsstaterne har valgt det. Det transeuropæiske system gør det lettere at foretage høringer i løbet af beslutningstagningsperioden og forvalte bevillingsprocessen. Det transeuropæiske system består af en portal for EU-virksomheder, et system til forvaltning af toldafgørelser og et kundereferencesystem. Artikel 6, stk. 1, artikel 16, 22, 23, 26, 27 og 28 i forordning (EU) nr. 952/2013 Måldato for tekniske specifikationer = Q4 2015 2.10.2017 2.10.2017

4. Direkte adgang for virksomheder til de europæiske informationssystemer (ensartet brugerforvaltning & digital signatur) Formålet med projektet er at finde fungerende løsninger til, hvordan virksomheder kan få en direkte og EU-harmoniseret adgang til brugergrænseflader, der skal integreres i de elektroniske toldsystemer, som fastlagt i de specifikke kodeksprojekter. Den ensartede brugerforvaltning og digitale signatur integreres i de pågældende systemportaler og omfatter understøttelse af identitets-, adgangs- og brugerforvaltning i overensstemmelse med de nødvendige sikkerhedspolitikker. Den første indførelse planlægges sammen med kodekssystemet til toldafgørelser. Herefter gøres den tekniske aktiveringsanordning til autentificering og brugerforvaltning tilgængelig for anvendelse i andre kodeksprojekter, såsom BTO-kodekssystemet, opgraderingen til AEO-kodekssystemet, kodekssystemet til bevis for EU-status og muligvis også kodeksoplysningsskemaerne (INF) til systemet til særlige procedurer. Se de forskellige projekters indførelsesdatoer. Artikel 6, stk. 1, og artikel 16 i forordning (EF) nr. 952/2013 Måldato for tekniske specifikationer = Q4 2015 2.10.2017 2.10.2017

5. Opgradering til kodekssystemet med autoriserede økonomiske operatører (AEO) Formålet med projektet er at forbedre forretningsprocesserne vedrørende AEO-ansøgninger og -bevillinger under hensyntagen til ændringer i kodeksens bestemmelser. I projektets første fase indføres de største forbedringer til AEO-systemet under hensyntagen til toldafgørelsesproceduren. I projektets anden fase implementeres den elektroniske formular til BTO-ansøgninger og -afgørelser, og der oprettes en EU-harmoniseret grænseflade, som de økonomiske operatører kan benytte til elektronisk at indgive BTO-ansøgninger og modtage BTO-afgørelser. Artikel 6, stk. 1, artikel 16, 22, 23, 26, 27, 28, 38 og 39 i forordning (EU) nr. 952/2013 Måldato for tekniske specifikationer = Q1 2016 1.3.2018 (fase 1) 1.3.2018 (fase 1)

Måldato for tekniske specifikationer = Q3 2017 1.10.2019 (fase 2) 1.10.2019 (fase 2)

6. Opgradering til kodekssystemet til registrering og identificering af økonomiske operatører (EORI 2) Formålet med projektet er en mindre opgradering af det eksisterende transeuropæiske EORI-system, der muliggør registrering og identificering af økonomiske operatører fra EU og tredjelande samt andre personer end økonomiske operatører, som er aktive i toldsager i EU. Artikel 6, stk. 1, og artikel 9 i forordning (EU) nr. 952/2013 om EU-toldkodeksen Måldato for tekniske specifikationer = Q2 2016 1.3.2018 1.3.2018

7. Tilsyn 3-kodekssystemet Formålet med projektet er at opgradere Tilsyn 2+-systemet for at sikre dets tilpasning til kravene i kodeksen, såsom standardudveksling af oplysninger ved hjælp af elektroniske databehandlingsteknikker og fastlæggelse af passende funktioner, som er nødvendige for at kunne behandle og analysere alle tilsynsdata, som kommer fra medlemsstaterne. Projektet omfatter derfor yderligere dataminingkapaciteter og indberetningsfunktioner, som skal gøres tilgængelige for Kommissionen og medlemsstaterne. Artikel 6, stk. 1, artikel 16 og 56, stk. 5, i forordning (EU) nr. 952/2013 Måldato for tekniske specifikationer = Q3 2016 1.10.2018 1.10.2018

8. Kodekssystem til bevis for EU-status (PoUS) Formålet med projektet er at skabe et nyt transeuropæisk system til at lagre, forvalte og genfinde følgende elektroniske beviser for EU-status: T2L/F og toldvaremanifestet (udstedt af en ikke-autoriseret udsteder). Artikel 6, stk. 1, artikel 16 og 153 i forordning (EU) nr. 952/2013 Måldato for tekniske specifikationer = Q1 2017 1.3.2019 1.10.2019

9. Opgradering til det nye EDB-baserede kodekssystem til forsendelse (NCTS) Formålet med projektet er at tilpasse det eksisterende transeuropæiske NCTS-system til de nye kodekskrav, såsom registrering af hændelser under transport og tilpasning af informationsudveksling til datakravene i kodeksen og opgradering og udvikling af grænseflader med andre systemer. Artikel 6, stk. 1, artikel 16 og 226-236, i forordning (EU) nr. 952/2013 Måldato for tekniske specifikationer = Q3 2017 1.10.2019 2.3.2020

10. Kodekssystem til automatiseret eksport (AES) Formålet med projektet er at implementere kodekskravene til eksport og udpassage. Komponent 1 — »Transeuropæisk AES«: Formålet med projektet er at videreudvikle det eksisterende transeuropæiske eksportkontrolsystem for at implementere AES-systemet fuldt ud, således at det dækker erhvervslivets krav til processer og data, som er affødt af kodeksen, blandt andet dækningen af forenklede procedurer, opsplittede udførselsforsendelser og centraliseret toldbehandling ved eksport. Det er også meningen, at projektet skal omfatte udviklingen af harmoniserede grænseflader med systemet til verifikation af punktafgiftspligtige varers omsætning (EMCS) og NCTS-systemet. Dermed vil der med AES-systemet kunne opnås fuldstændig automatisering af eksportprocedurer og udførselsformaliteter. AES-systemet omfatter dele, der skal udvikles centralt og nationalt. Komponent 2 — »Opgradering til de nationale eksportsystemer«: Derudover skal separate nationale systemer, selv om de ikke er en del af AES-systemet, men tæt knyttede hertil, opgraderes til særlige nationale elementer vedrørende eksport og/eller udpassageformaliteter. For så vidt disse elementer ikke har nogen indflydelse på det fælles domæne for AES-systemet, kan de inkluderes under denne komponent. Artikel 6, stk. 1, artikel 16, 179 og 263-276, i forordning (EU) nr. 952/2013 Måldato for tekniske specifikationer = Q3 2017 (komponent 1) 1.10.2019 (komponent 1) 2.3.2020 (komponent 1)

Måldato for tekniske specifikationer = fastsættes af medlemsstaterne (komponent 2) 1.3.2017 (komponent 2) 2.3.2020 komponent 2)

11. Kodeksoplysningsskemaer (INF) til særlige procedurer Formålet med projektet er at udvikle et nyt transeuropæisk system til at støtte og strømline processerne for INF-dataforvaltning og elektronisk behandling af INF-data inden for særlige procedurer. Artikel 6, stk. 1, artikel 16, 215, 237-242 og 250-262 i forordning (EU) nr. 952/2013 Måldato for tekniske specifikationer = Q1 2018 2.3.2020 2.3.2020

12. Kodekssystem til særlige procedurer Formålet med projektet er at fremskynde, fremme og harmonisere særlige procedurer i hele EU ved at sørge for fælles modeller for forretningsprocesser. De nationale systemer gennemfører alle påkrævede kodeksændringer for toldoplag, anvendelsesformål, midlertidig import, aktiv forædling og passiv forædling. Projektet gennemføres i to faser. Komponent 1 — »Særlig national procedure — eksport«: leverer de påkrævede nationale elektroniske løsninger til eksportrelaterede aktiviteter i forbindelse med særlige procedurer. Komponent 2 — »Særlig national procedure — import«: leverer de påkrævede nationale elektroniske løsninger til importrelaterede aktiviteter i forbindelse med særlige procedurer. Gennemførelsen af disse projekter vil ske gennem projekterne anført under punkt 10 og 14. Artikel 6, stk. 1, artikel 16, 215, 237-242 og 250-262 i forordning (EU) nr. 952/2013 Måldato for tekniske specifikationer = fastsættes af medlemsstaterne (ved komponent 1 og 2) 1.3.2017 (komponent 1) 2.3.2020 (komponent 1)

Fastsættes af medlemsstaterne som en del af den nationale plan (komponent 2) Fastsættes af medlemsstaterne som en del af den nationale plan (komponent 2)

13. Kodekssystem til underretning om ankomst, meddelelse om frembydelse og midlertidig oplagring Formålet med projektet er at få fastlagt procedurerne for underretning om ankomst for transportmidlet, frembydelse af varer (meddelelse om frembydelse) og angivelse til midlertidig oplagring som beskrevet i kodeksen og at støtte harmonisering i denne henseende i alle medlemsstaterne for så vidt angår dataudveksling mellem virksomheder og toldvæsen. Projektet omfatter automatisering af processer på nationalt plan. Artikel 6, stk. 1, artikel 16 og 133-152, i forordning (EU) nr. 952/2013 Måldato for tekniske specifikationer = fastsættes af medlemsstaterne Fastsættes af medlemsstaterne som en del af den nationale plan Fastsættes af medlemsstaterne som en del af den nationale plan

14. Opgradering til de nationale kodekssystemer til import Formålet med projektet er at gennemføre alle krav til processer og data, der følger af kodeksen, og som vedrører importdomænet (og som ikke er omfattet af et af de andre projekter, der er omhandlet i arbejdsprogrammet). Projektet vedrører hovedsageligt ændringerne i proceduren for »overgang til fri omsætning« (standardprocedure + forenklinger), men omfatter også virkningerne fra andre systemovergange. Projektet vedrører det nationale importdomæne, der omfatter nationale toldangivelsesprocessystemer samt andre systemer, såsom nationale bogførings- og betalingssystemer. Artikel 6, stk. 1, artikel 16, stk. 1, og artikel 53, 56, 77-80, 83-87, 101-105, 108-109, 158-187, 194-195 i forordning (EU) nr. 952/2013 Måldato for tekniske specifikationer = fastlægges af medlemsstaterne Fastsættes af medlemsstaterne som en del af den nationale plan Fastsættes af medlemsstaterne som en del af den nationale plan

15. Kodekssystem til centraliseret toldbehandling for import (CCI) Formålet med projektet er at give mulighed for at henføre varer under toldprocedurer ved hjælp af centraliseret toldbehandling, således at økonomiske operatører kan centralisere deres aktiviteter ud fra et toldmæssigt synspunkt. Behandlingen af toldangivelser og den fysiske frigivelse af varer bør koordineres mellem de berørte toldkontorer. Projektet vedrører et transeuropæisk system, der består af komponenter udviklet centralt og nationalt. Artikel 6, stk. 1, artikel 16 og 179 i forordning (EU) nr. 952/2013 Måldato for tekniske specifikationer = Q2 2018 1.10.2020 Udrulningsplan, der fastlægges som en del af CCI-projektdokumentationen

16. Kodekssystem til forvaltning af sikkerhedsstillelse (GUM) Formålet med projektet er at sikre en effektiv forvaltning af de forskellige typer sikkerhedsstillelser. Komponent 1 — »GUM«: Det transeuropæiske system omfatter forvaltningen af de omfattende sikkerhedsstillelser, som kan anvendes i mere end en medlemsstat, og overvågningen af referencebeløbet for hver enkelt toldangivelse, supplerende angivelse eller passende information om, hvilke oplysninger der skal være i bogføringen over eksisterende toldskyld for alle toldprocedurer som fastsat i kodeksen, undtagen forsendelse, som udgør en del af NCTS-projektet. Komponent 2 — »National forvaltning af sikkerhedsstillelse«: Derudover skal eksisterende nationale elektroniske systemer til forvaltning af sikkerhedsstillelser, der er gyldige i en medlemsstat, opgraderes. Artikel 6, stk. 1, artikel 16 og artikel 89-100 i forordning (EU) nr. 952/2013 Måldato for tekniske specifikationer = Q2 2018 (komponent 1) 1.10.2020 (komponent 1) 1.10.2020 (komponent 1)

Måldato for tekniske specifikationer = fastsættes af medlemsstaterne (komponent 2) Fastsættes af medlemsstaterne som en del af den nationale plan (komponent 2) Fastsættes af medlemsstaterne som en del af den nationale plan (komponent 2)